Diari Oficial de la Generalitat Valenciana


Sumari del DOGV 6111, del 28-09-2009 (2009/10253)

ACORD de 30 de juliol de 2009, de la Comissió Territorial d'Urbanisme de Castelló, relatiu a la modificació puntual núm. 10 de les normes subsidiàries de planejament del municipi de Vilafranca
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6111

Data del DOGV
:   28-09-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/10053


Data del document
:   30-07-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Vilafranca
    * pla d'urbanisme

ACORD de 30 de juliol de 2009, de la Comissió Territorial d'Urbanisme de Castelló, relatiu a la modificació puntual núm. 10 de les normes subsidiàries de planejament del municipi de Vilafranca [2009/10458]  
Vist l'expedient de referència i de conformitat amb els següents  
Antecedents  
Primer. L'Ajuntament de Vilafranca, mitjançant un acord del Ple de data 14 de juliol de 2005, va acordar exposar al públic la modificació, la qual cosa es va dur a terme mitjançant anuncis publicats en el periòdic Mediterráneo el 14 d'octubre de 2005 i en el Diari Oficial de la Generalitat Valenciana el 25 de juliol de 2005. Transcorregut el període d'informació al públic, durant el qual no es van formular al·legacions, el Ple va aprovar provisionalment la modificació en la sessió de 9 de novembre de 2006.  
Segon. El projecte consta de memòria informativa i justificativa, plans d'informació i d'ordenació i estudi d'impacte ambiental.  
Tercer. L'objecte de la modificació consisteix en reclassificar una superfície de 4.585,23 metres quadrats de sòl no urbanitzable en sòl urbà residencial per a, concretament, crear una zona de sòl dotacional de 2.018,04 m², dues illes de sòl urbà residencial de 1.638,38 m² i 928,81 m² de vials.  
La parcel·la que s'ha de reclassificar està envoltada de sòl urbà, i per motius desconeguts, quan es va realitzar el planejament, aquesta parcel·la va quedar com a sòl no urbanitzable. Té accés directe a vials i disposa de xarxa de clavegueram, subministrament d'aigua potable, electricitat i telefonia.  
Quart. El 9 de juny de 2009 es rep la preceptiva declaració d'impacte ambiental  
En l'expedient municipal consta informe favorable de la Direcció General de Patrimoni Cultural Valencià.  
En data 1 de juny de 2009 la Secció Forestal del Servei Territorial de Medi Ambient emet informe sobre camins ramaders.  
El 23 de juliol de 2009 la Confederació Hidrogràfica del Xúquer n'ha emés informe favorable.  
Fonaments de dret  
Primer. Legislació aplicable  
De conformitat amb el que estableix la disposició transitòria primera, apartat primer, de la Llei 16/2005, de 30 de desembre, urbanística valenciana (en endavant LUV), l'aprovació definitiva d'aquest expedient ha de resoldre's de conformitat amb el que disposa la legislació vigent amb anterioritat a l'entrada en vigor de la LUV.  
Segon. Tramitació  
La tramitació d'aquesta modificació puntual de les normes subsidiàries de planejament de Vilafranca ha sigut correcta, de conformitat amb el que estableixen l'article 38 i següents de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU), com també en l'article 158 i següents del Reglament de planejament de la Comunitat Valenciana, aprovat pel Decret 201/1998, de 15 de desembre (en endavant RPCV).  
Tercer. Documentació  
La documentació, està completa, en compliment del que disposa l'article 27 en relació amb el 55.1 de la LRAU, com també en l'article 45 i següents del RPCV.  
Quart. Declaració d'impacte ambiental  
La modificació planteja un dels supòsits previstos en l'article 43.2 de la LRAU, per quant es produeix una reclassificació de sòl no urbanitzable en sòl urbà residencial, per la qual cosa, en compliment de l'article esmentat s'ha elaborat el preceptiu estudi d'impacte ambiental.  
En data 9 de juny s'ha rebut la declaració d'impacte ambiental. Aquesta estima acceptable, a l'efecte ambientals, la modificació proposada, sempre que en el desenvolupament del projecte es respecten els condicionants següents:  
1. S'ha d'observar tot allò estipulat en l'informe redactat per la Conselleria de Cultura, Educació i Ciència, conforme a l'article 11 de la Llei 4/1998, d'11 de juny, del patrimoni cultural valencià, modificada per la Llei 5/2007, de 9 de febrer, amb data 20 de novembre de 2007, on s'insta a realitzar un seguiment arqueologicoetnològic durant les obres i que es documenten les construccions del patrimoni etnològic afectades segons model de la Direcció General de Patrimoni Cultural Valencià, que són uns quants murs de pedra en sec, marges i dos porteres o entrades a les finques o parcel·les. Aquesta documentació ha de ser prèvia a l'inici dels treballs i ha de ser necessàriament presentada a aquesta Direcció General.  
2. Ha de complir quantes consideracions queden establides en l'informe que es reba per part de la Unitat de Camins Ramaders del Servei de Medi Ambient, relacionat amb el camí ramader núm. 45, assegador del camí de Portell de Morella, fronterer al nord amb l'actuació urbanística plantejada, en concret es correspon amb el carrer de Santa Teresa.  
La superfície afectada pel camí ramader tindrà la classificació de sòl no urbanitzable d'especial protecció camins ramaders i no formarà part de la superfície computable del sector a l'efecte urbanístic.  
3. Ha de complir el control de la integració paisatgística dels desmunts i observar la ubicació d'infraestructures de manera que no es deteriore el paisatge.  
4. La zona de drenatge d'aigües superficials, en la fase de construcció, s'ha de revisar abans de l'època de pluja i després d'una pluja intensa.  
5. S'ha d'obtenir l'autorització d'abocament d'aigües residuals per l'òrgan competent, assumint els cabals generats per la implantació del sector. També s'ha d'obtenir autorització de connexió a la xarxa general.  
6. Ha de realitzar-se una previsió dels residus sòlids urbans generats, i presentar un certificat en què l'entitat gestora assumisca la gestió d'aquests residus.  
7. Quan es realitzen obres que comporten el pas de camions pel nucli urbà, s'ha de mesurar el soroll produït pels esmentats camions i controlar l'horari de l'activitat. En cap cas s'hi pot permetre que els treballs es realitzen en hores de descans (de 22 h a 8 h).  
8. En cap zona verda o enjardinament s'hi poden plantar les espècies considerades invasores al territori de la Comunitat Valenciana.  
9. Abans de l'inici de les obres s'ha d'obtenir informe favorable de l'òrgan competent en matèria de disponibilitat de recursos hídrics.  
10. El projecte de les infraestructures necessàries per a l'abastiment d'aigua potable en aquest àmbit, ha d'obtenir, abans de l'inici de les obres, informe favorable de l'empresa concessionària del servei i, finalitzades les obres, ha d'obtenir informe favorable de la concessionària del servei abans de la recepció definitiva, per part de l'Ajuntament de Vilafranca, de les obres urbanitzadores.  
Cinqué. Suficiència de recursos hídrics  
En sòl urbà, com ha destacat la doctrina, hi ha un verdader dret subjectiu a ser abastit d'aigua en el domicili, la qual cosa resulta del que estableixen els articles 18.1 g i 26.1 a de la Llei reguladora de les bases del règim local. Per això, l'informe previst en l'article 25.4 de la Llei d'aigües no pot impedir l'aprovació d'un planejament urbanístic que reconega la condició de sòl urbà de determinats terrenys. En el cas que ens ocupa, l'informe de la Confederació no pot impedir l'aprovació del pla, ja que, es dispose o no de concessió, sí que ha quedat acreditat, com després es dirà, que es disposa del cabal suficient per a abastir el sòl urbà.  
Així, si el pla classifica el sòl com a urbà, només ha de justificar la connexió de les noves infraestructures a la xarxa general. En aquest sentit, la memòria informativa assenyala que la parcel·la objecte de la modificació té accés directe a vials i té xarxa de clavegueram, subministrament d'aigua potable, electricitat i telefonia.  
En tot cas, en aplicació del que estableix l'article 25.4 del Text refós de la llei d'aigües, aprovat pel Reial decret legislatiu 1/2001, d'1 de juliol, precepte redactat per la disposició final primera de la Llei 11/2005, de 22 de juny, (en endavant Llei d'aigües) i en l'article 19.2 de la Llei 4/2004, de 30 de juny, d'ordenació del territori i de protecció del paisatge (en endavant LOTPP), en data 2 de juny s'ha sol·licitat informe la Confederació Hidrogràfica del Xúquer.  
La declaració d'impacte ambiental, en l'apartat de consideracions ambientals estableix que «segons les necessitats hídriques que s'han de produir com a conseqüència d'aquesta actuació urbanística, resulta una demanda prevista de 30.979 m³ anuals, que resulten de 95 habitatges i una residència de la tercera edat amb capacitat per a 50 llits, demanda que es preveu cobrir mitjançant connexió a la xarxa general d'abastiment. S'estima que hi ha recursos en quantitat suficient per a atendre la demanda generada per la nova actuació urbanística».   
A més, la declaració d'impacte assenyala, entre els condicionants del projecte que, «Abans de l'inici de les obres, s'ha d'obtenir informe favorable de l'òrgan competent en matèria de disponibilitat de recursos hídrics.»  
En data 16 de juliol de 2009 es rep còpia de la documentació justificativa que l'Ajuntament de Vilafranca presenta a la Confederació Hidrogràfica del Xúquer en relació amb l'expedient que aquesta tramita sobre aquesta modificació puntual. Aquesta assenyala que:  
«En relació amb l'assumpte de l'epígraf i respecte a l'estimació de les necessitats de recursos hídrics generades per l'esmentada actuació urbanística, us informem:  
Que en aquesta modificació puntual en l'actualitat únicament es planteja realitzar una residència de la tercera edat amb capacitat per a 50 llits, de manera que la construcció de 95 habitatges plantejats en un principi finalment no es durà a terme.  
Que la demanda generada per la residència de la tercera edat pot estimar-se, com a màxim, i suposant que tots els usuaris de la residència no pertanyen al municipi, com el volum anual següent:  
- Dotació per llit: 250 l/hab dia  
- Nombre de llits: 50  
- Volum diari demandat: 0.250 m³\*50 places=12,5 m³/dia  
- Volum anual: 12,5 m³/dia\*365 dies/any=4.562,5m³/any  
Que el municipi de Vilafranca disposa d'un expedient de concessió d'abastiment amb núm. 0636J99319, en el qual, amb data 7 de juny de 2002, es va atorgar al municipi la concessió d'un volum anual de 237.706m³ per a l'abastiment de 2.605 habitants, calculant-se una dotació diària per habitant de 250 l.  
Que el cens actual del municipi, a data 1 de gener de 2009, dóna una xifra de 2.520 habitants.  
Que a causa de la disminució de la població en 85 habitants des de la data d'atorgament de la concessió del municipi i considerant, igual que va ser considerat en l'expedient 4553V60935, una dotació de 250 l/hab dia, el volum de demandes actual tenint en compte l'actualització del cens queda disminuït en 7.765,25m³/any.  
Per tot l'anterior es conclou que, a causa de la disminució del cens de Vilafranca, i segons els càlculs realitzats sobre l'estimació de la demanda que generarà la residència de la tercera edat que pretén construir-se, pot observar-se que la concessió vigent del municipi seria suficient per a abastir la demanda generada per la residència, ja que queda àmpliament compensada la nova demanda amb la disminució del volum demandat per la població de Vilafranca pel descens dels habitants censats».  
Finalment, en data 23 de juliol de 2009, el representant de la Confederació Hidrogràfica del Xúquer aporta, durant el transcurs de la Comissió Informativa d'Urbanisme, un informe favorable que, respecte a la disponibilitat de recursos hídrics, assenyala el següent:  
El volum d'increment de demanda anual previst per la modificació puntual núm. 10 de les normes subsidiàries del terme de Vilafranca (Castelló) és de 4.562, 5m³/any.  
D'acord amb la documentació presentada, l'actuació s'aprovisionarà de cabals de la xarxa municipal. En l'actualitat el servei d'abastiment del municipi de Vilafranca se subministra des de diverses captacions, i la població l'any 2008 se situava en 2.521 habitants.  
Analitzats els antecedents que consten en aquest organisme de conca, es constata que l'Ajuntament de Vilafranca té una inscripció d'aigües superficials del riu Sec en la secció A, tom 26, foli 91, amb un volum màxim anual de 237.706m³/any amb destinació a abastiment de 2.605 habitants.  
De tot allò el que s'ha exposat, es conclou que l'origen proposat permet atendre la demanda que generarà l'actuació.  
Per tot això, i a l'efecte previst en l'article 25.4 del Text refós de la llei d'aigües i en l'article 19.2 de la Llei de la Generalitat Valenciana d'ordenació del territori i de protecció del paisatge, aquesta Confederació Hidrogràfica emet informe favorable a la modificació puntual núm. 10 de les normes subsidiàries del terme municipal de Vilafranca (Castelló).  
De tot l'anterior es desprén que ha quedat justificada la suficiència de l'aigua.  
Sisé. Camins ramaders  
Fronterers al nord amb l'actuació urbanística plantejada es troba el camí ramader núm. 45, assegador del camí de Portell de Morella i que, en concret, es correspon amb el carrer de Santa Teresa.  
L'informe emés per la Secció Forestal del Servei Territorial de Medi Ambient assenyala el següent:  
«L'àmbit de l'actuació no afecta el camí ramader núm. 45, assegador del Camí de Portell de Morella, que és limítrof al nord, i aquest s'integra com a prolongació del carrer de Santa Teresa, que manté l'amplària de domini públic de 12 m que consta en l'Ordre de 10/12/1990».  
Seté. Consideració final  
Atés l'objecte d'aquesta modificació puntual, ha d'analitzar-se si compleix el que disposa l'article 55.3 de la LRAU, el qual estableix que «tota alteració de l'ordenació establida per un pla que augmente l'aprofitament lucratiu privat d'algun terreny o desafecte el sòl de la destinació pública, ha de preveure les mesures compensatòries necessàries per a mantenir la proporció i la qualitat de les dotacions públiques previstes respecte a l'aprofitament, sense augmentar aquest en detriment de la millor realització possible dels estàndards de l'ordenació». Aquest precepte legal es troba desenvolupat en l'article 17 de l'annex del RPCV que regula els estàndards aplicables a les modificacions de planejament. En concret, l'apartat tercer de l'article 17 de l'annex del RPCV estableix que «quan ni l'antiga ordenació (a) ni la nova (n) complisquen aquests estàndards, serà exigible que la relació entre l'índex de sòl dotacional (ISD) i l'índex d'edificabilitat bruta (IEB) de la nova ordenació siga major que la mateixa relació en l'antiga ordenació, de manera que: ISDn/IEBn > ISDa/IEBa.»  
En el cas que ens ocupa ha quedat justificat en l'expedient el compliment d'aquests preceptes legals i reglamentaris, ja que l'increment d'edificabilitat es veu compensat amb l'increment de vials i de dotacions, amb la qual cosa es compleix el requisit que, expressat de forma matemàtica, estableix l'apartat tercer de l'article 17 de l'annex del RPCV.  
Vuité. Òrgan competent per a resoldre  
La Comissió Territorial d'Urbanisme, a proposta del director general d'Urbanisme, és l'òrgan competent per a resoldre sobre l'aprovació definitiva dels plans generals -i de les modificacions d'aquests- de municipis de menys de 50.000 habitants, de conformitat amb el que disposa el 10.a) del reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
Per raó de tot el que antecedeix, la Comissió Territorial d'Urbanisme de Castelló  
ACORDA  
Aprovar definitivament la modificació puntual núm. 10 de les normes subsidiàries de Vilafranca amb les condicions imposades en la declaració d'impacte ambiental.  
Contra l'instrument de planejament aprovat pot interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciós administrativa.  
Tot això sense perjudici que es puga exercir qualsevol altre recurs o acció que es crega oportú.  
Castelló de la Plana, 30 de juliol de 2009.- El secretari de la Comissió Territorial d'Urbanisme: Fernando Renau Faubell.